APSTIPRINĀTS

SIA „Smiltenes NKUP”

iepirkumu komisijas sēdē

2024. gada 17. decembra sēdē

Protokols Nr.1

Iepirkuma komisijas priekšsēdētājs

\_\_\_\_\_\_\_\_\_\_\_\_\_\_\_\_\_\_/A. Vīvuliņš/

*Ar grozījumiem Nr. 1, 08.01.2025. protokols Nr. 2*

**IPIRKUMA PROCEDŪRA**

**“Dūņu lauka pārbūve objektā “Brutuļu attīrīšanas iekārtas”, Brutuļos, Smiltenes novadā”**

**ID NR. SNKUP/2024/1/SP**

**NOLIKUMS**

Smiltene, 2024

**SATURS**

[I. VISPĀRĪGA INFORMĀCIJA 3](#_Toc185328659)

[II. PIEDĀVĀJUMU IESNIEGŠANAS UN ATVĒRŠANAS NOSACĪJUMI 4](#_Toc185328660)

[III. PIEDĀVĀJUMA NOFORMĒŠANAS PRASĪBAS 6](#_Toc185328661)

[IV. PRASĪBAS PRETENDENTIEM UN IESNIEDZAMIE DOKUMENTI 7](#_Toc185328662)

[V. PIEDĀVĀJUMU VĒRTĒŠANA UN IZVĒLES KRITĒRIJI 14](#_Toc185328663)

[VI. PRETENDENTU IZSLĒGŠANAS NOTEIKUMI, PIEDĀVĀJUMU IZVĒLES KRITĒRIJS UN LĒMUMA PIEŅEMŠANA 16](#_Toc185328664)

[VII. REZULTĀTU PAZIŅOŠANA 17](#_Toc185328665)

[VIII. NORĀDE UZ TĪMEKĻVIETNI, KUR IR PIEEJAMA EIROPAS VIENOTĀ IEPIRKUMA PROCEDŪRAS DOKUMENTA VEIDLAPA, PRASĪBAS TĀS AIZPILDĪŠANAI UN IESNIEGŠANAI 17](#_Toc185328673)

[IX. IEPIRKUMA LĪGUMA SLĒGŠANA UN GROZĪŠANA 17](#_Toc185328674)

[X. PRETENDENTA TIESĪBAS UN PIENĀKUMI 17](#_Toc185328675)

[XI. IEPIRKUMU KOMISIJAS TIESĪBAS UN PIENĀKUMI 18](#_Toc185328676)

Pielikums Nr.1 – Pieteikums dalībai konkursā

Pielikums Nr.2 – Tehniskā specifikācija

Pielikums Nr.3 – Apliecinājums tehniskajai specifikācijai

Pielikums Nr.4 – Finanšu piedāvājums

Pielikums Nr.5 – Apliecinājums par pieredzi

Pielikums Nr.6 – Informācija par piedāvāto personālu

Pielikums Nr.7 – Informācija par pretendenta piesaistītajiem apakšuzņēmējiem

Pielikums Nr.8 – Apakšuzņēmēja apņemšanās

Pielikums Nr.9 – Līguma projekts

Pielikums Nr.10 – Topogrāfija

Pielikums Nr.11 – Ģeotehniskā izpēte

# VISPĀRĪGA INFORMĀCIJA

1. Pasūtītāji un to kontaktpersonas:

|  |
| --- |
| **Pasūtītājs:** |
| ***Pasūtītājs, kas organizē iepirkuma procedūru:***  SIA “Smiltenes NKUP”  Reģistrācijas numurs: 43903000435  Juridiskā adrese: Pils iela 3A, Smiltene, Smiltenes novads, LV-4729  e-pasta adrese: iepirkumi@smiltenesnkup.lv |
| **Kontaktpersonas:** |
| ***Jautājumos par nolikumu:*** SIA „Smiltenes NKUP” juriste Mairita Jirgensone (tālrunis – 29187272)  ***Jautājumos par tehnisko specifikāciju***:SIA „Smiltenes NKUP” valdes loceklis Aigars Vīvuliņš (tālrunis - 26593303) |

1. Iepirkuma priekšmets, līguma izpildes laiks un vieta:
   1. Iepirkuma procedūra (turpmāk tekstā – iepirkums) tiek rīkota saskaņā ar Iepirkumu uzraudzības biroja “Iepirkumu vadlīnijas Sabiedrisko pakalpojumu sniedzējiem” (15.04.2019. redakcija, <https://www.iub.gov.lv/lv/iepirkumu-vadlinijas-sabiedrisko-pakalpojumu-sniedzejiem> ar 21.12.2022. precizējumiem) (turpmāk – Vadlīnijas) un nolikumā noteiktajām prasībām.
   2. Iepirkuma identifikācijas Nr. SNKUP/2024/1/SP
   3. Iepirkuma CPV kods: 12710101 – Lauksaimniecības produkcijas noliktavas un apstrādes ēkas.
   4. **Iepirkuma priekšmets** – dūņu lauka pārbūve, saskaņā ar nolikumā noteikto Tehnisko specifikāciju.
   5. Iepirkums nav sadalīts daļās un piedāvājumu drīkst iesniegt tikai par visu iepirkuma priekšmetu. Piedāvājumā drīkst būt tikai viens finanšu piedāvājuma variants.
   6. Līguma izpildes vieta: “Brutuļu attīrīšanas iekārtas”, Brutuļi, Smiltenes novads.
   7. Līgumu izpildes termiņi:
      1. ***Plānotais līguma slēgšanas datums –*** 2025. gada 17. februāris;
      2. ***Būvdarbu izpildes termiņš*** *-* līdz 2025. gada 30. novembrim;
      3. ***Objekta nodošana ekspluatācijā*** - līdz 2025. gada 30. decembrim.
   8. Apmaksa - Saskaņā Līgumu nosacījumiem (***9. pielikums***).
   9. Izpildītajiem darbiem garantijas termiņš ir ne mazāks kā 36 (trīsdesmit seši) mēneši no objektu nodošanas ekspluatācijā.
   10. Par līgumu izpildes vietas apskati var vienoties, zvanot vai rakstot kontaktpersonai tehniskajos jautājumos.
   11. Piedāvājuma izvēles kritērijs - saimnieciski visizdevīgākais piedāvājums, kuru nosaka, atbilstoši noteiktajiem vērtēšanas kritērijiem.
   12. Iepirkumu veic Smiltenes NKUP Publisko iepirkumu komisija (turpmāk – Komisija).
2. Nolikuma saņemšana:
   1. Ar iepirkuma nolikumu un tā pielikumiem, kas ir nolikuma neatņemama sastāvdaļa, un aktuālo informāciju, var iepazīties SIA “Smiltenes NKUP” mājaslapā [www.smiltenesnkup.lv](http://www.smiltenesnkup.lv), sadaļā “Iepirkumi”, kam ir nodrošināta brīva un tieša elektroniskā pieeja.
   2. Komisija nav atbildīga par to, ja kāds ieinteresētais piegādātājs nav iepazinies ar informāciju par šo iepirkuma procedūru, kurai ir nodrošināta brīva un tieša elektroniska pieeja interneta mājaslapā [www.smiltenesnkup.lv](http://www.smiltenesnkup.lv).
   3. Atbildes uz ieinteresēto pretendentu jautājumiem par šo iepirkuma procedūru tiek publicētas pasūtītāja mājaslapā internetā [www.smiltenesnkup.lv](http://www.smiltenesnkup.lv). Pretendenta pienākums ir patstāvīgi sekot mājaslapā [www.smiltenesnkup.lv](http://www.smiltenesnkup.lv) publicētajai informācijai par šo iepirkuma procedūru un iekļaut to savā piedāvājumā.
3. Informācijas apmaiņa:
   1. Saziņa starp Pasūtītāju un Pretendentu iepirkuma ietvaros notiek rakstveidā (latviešu valodā), jautājumu nosūtot elektroniski (izmantojot drošu elektronisko parakstu) izmantojot e-pastu [iepirkumi@smiltenesnkup.lv](mailto:iepirkumi@smiltenesnkup.lv).
   2. Elektroniski nosūtītai informācijai bez elektroniskā paraksta ir tikai informatīvs raksturs.
   3. Ja ieinteresētā persona laikus ir pieprasījusi papildu informāciju par iepirkuma dokumentos iekļautajām prasībām, komisija to sniedz 5 (piecu) darbdienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
   4. Saziņas dokumentā ietver Iepirkuma nosaukumu un identifikācijas numuru.
   5. Jebkura papildu informācija Komisija nosūta Pretendentam, kas uzdevis jautājumu, un vienlaikus ievieto to mājaslapā [www.smiltenenkup.lv](http://www.smiltenenkup.lv), sadaļā “Iepirkumi”, norādot uzdoto jautājumu un sniegto atbildi.
   6. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja ieinteresētā persona nav iepazinusies ar informāciju, kam ir nodrošināta brīva un tieša elektroniskā pieeja.

# PIEDĀVĀJUMU IESNIEGŠANAS UN ATVĒRŠANAS NOSACĪJUMI

1. Piedāvājuma iesniegšana: Piedāvājumu jāiesniedz personīgi vai pa pastu (papīra formātā), vai iesūtot elektroniski uz norādīto e-pasta adresi: [iepirkumi@smiltenesnkup.lv](mailto:iepirkumi@smiltenesnkup.lv) līdz 2025. gada 24. janvārim, plkst. 16.00, SIA „Smiltenes NKUP” Pils ielā 3a, Smiltenē, LV-4729, darba laikā:

Pirmd. – no 8.00 līdz 18.00 (pārtraukums no 12.00 līdz 13.00);

O; T; C – no 8.00 līdz 17.00 (pārtraukums no 12.00 līdz 13.00);

Piektd. - no 8.00 līdz 16.00 (pārtraukums no 12.00 līdz 13.00);

1. Pa pastu sūtītajiem piedāvājumiem jābūt saņemtiem SIA “Smiltenes NKUP” līdz nolikumā noteiktajam piedāvājumu iesniegšanas termiņam. Pēc noteiktā termiņa iesniegtie piedāvājumi tiks atzīti par neatbilstošiem nolikuma prasībām un tiks atgriezti iesniedzējiem.
   1. Saņemot piedāvājumu, pasūtītājs reģistrē pretendentu piedāvājumu iesniegšanas secībā. Pretendenta sarakstā norāda pretendentu (juridiskai personai – nosaukumu), piedāvājuma iesniegšanas datumu un laiku.
   2. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām, iesniedzot iesniegumu, kurš parakstīts ar drošu elektronisku parakstu vai ierodoties personīgi piedāvājumu uzglabāšanas vietā SIA „Smiltenes NKUP”, Pils ielā 3a, Smiltenē. Piedāvājuma grozījumi vai paziņojums par piedāvājuma atsaukšanu jāiesaiņo, jānoformē un jāiesniedz tāpat kā piedāvājums, attiecīgi norādot „Piedāvājuma grozījumi” vai „Piedāvājuma atsaukums”. Piedāvājuma atsaukšanai ir bezierunu raksturs un tā izslēdz pretendentu no tālākas dalības iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas brīdis.
   3. Piedāvājums neatvērts tiks atdots, vai nosūtīts atpakaļ Pretendentam, ja:
      1. iesniegti pēc nolikumā 5. punktā noteiktā termiņa;
      2. piedāvājums saņemts atvērtā vai bojātā iepakojumā.
2. **Piedāvājumu atvēršana:** notiks slēgtā sanāksmē 2025. gada 27. janvārī, plkst. 10.00, SIA „Smiltenes NKUP” Pils ielā 3a, Smiltene, 2. stāvā, zālē;
   1. Piedāvājumu atvēršanas norisi, kā arī visas nosauktās ziņas, iepirkuma komisijas sekretārs protokolē piedāvājumu atvēršanas sanāksmes protokolā.
   2. Iepirkuma komisija piedāvājumus izvērtē un lēmumu par atklāta konkursa uzvarētāju pieņem slēgtā sēdē.
   3. Iesniegtie piedāvājumi un tiem pievienotie materiāli pretendentiem atpakaļ netiek atdoti.

# PIEDĀVĀJUMA NOFORMĒŠANAS PRASĪBAS

1. Piedāvājums jāsagatavo latviešu valodā. Piedāvājumā iekļautajiem dokumentiem jābūt skaidri salasāmiem. Ja pretendents iesniedz dokumentus svešvalodā, tiem jāpievieno paraksttiesīgās vai pilnvarotās personas (pievienojot pilnvaru) apliecināts tulkojums latviešu valodā. Pretendentam piedāvājums jāiesniedz latviešu valodā. Ja piedāvājumā iekļaujamā informācija ir citā valodā, pretendents pievieno tulkojumu latviešu valodā, kas sagatavots atbilstoši normatīvajiem aktiem par kārtību, kādā apliecināmi dokumentu tulkojumi valsts valodā.
2. Iesniedzot piedāvājumu, pretendents apliecina, ka ir iepazinies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām.
3. Ja pretendents piedāvājumu iesniedz papīra formātā, piedāvājuma sadaļas lapas numurē un caurauklo, piestiprina auklas galus pēdējā lappusē un apliecina caurauklojumu. Caurauklojuma apliecinājums ietver:
   1. norādi par kopējo cauraukloto lapu skaitu;
   2. pretendenta (ja pretendents ir fiziska persona) vai tā pārstāvja parakstu un paraksta atšifrējumu;
   3. apliecinājuma vietas nosaukumu un datumu;
   4. uz piedāvājuma titullapas jānorāda:

|  |
| --- |
| *Pretendenta nosaukums, reģ. Nr., adrese, tālrunis, e-pasts*  Pieteikums iepirkumā “Dūņu lauka pārbūve objektā “Brutuļu attīrīšanas iekārtas”, Brutuļos, Smiltenes novadā” |

1. Piedāvājums, kurš tiek iesniegts elektroniski, ir iesniedzams dokumentu kopums, kas parakstīts ar drošu elektronisku parakstu.
2. Visa nolikumā prasītā informācija (dokumenti) ir jāiesniedz atbilstoši nolikuma prasībām un nolikuma pielikumos pievienotajām veidlapām (formām).
3. Ja Pretendenta pieteikums satur komercnoslēpumu un/vai konfidenciālu informāciju, kuru Pasūtītājs nedrīkst atklāt, jānorāda, kura informācija uzskatāma par komercnoslēpumu un/vai konfidenciālu.
4. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs un komisija neuzņemas nekādas saistības par šīm izmaksām neatkarīgi no iepirkuma procedūras rezultātiem.
5. Komisija pieņem izskatīšanai tikai tos pretendentu piedāvājumus, kas noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim.
6. Piedāvājuma dokumenti jāizstrādā atbilstoši Dokumentu juridiskā spēka likuma un normatīvajām prasībām.
7. Iesniedzot piedāvājumu, Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots. Ja iepirkuma komisijai rodas šaubas par iesniegtā dokumenta kopijas autentiskumu, tā pieprasa, lai pretendents uzrāda dokumenta oriģinālu;
8. Dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgais personālsabiedrības biedrs vai personu apvienības dalībnieks.
9. Pretendents piedāvājumu iesaiņo un iesniedz aizlīmētā necaurspīdīgā iepakojumā tā, lai tajā iekļautā informācija nebūtu redzama un pieejama līdz Piedāvājumu atvēršanas brīdim.
10. Uz aploksnes vai cita izvēlēta iepakojuma jābūt sekojošām norādēm:

|  |
| --- |
| *Pretendenta nosaukums, reģ. Nr., adrese, tālrunis, e-pasts/*  SIA “Smiltenes NKUP”  Pils iela 3a, Smiltene, Smiltenes novads, LV-4729  Piedāvājums iepirkumam “Dūņu lauka pārbūve objektā “Brutuļu attīrīšanas iekārtas”, Brutuļos, Smiltenes novadā”  Identifikācijas Nr. SNKUP/2024/1/SP  **Neatvērt līdz 2025. gada, 27. janvāra, plkst.10:00** |

# PRASĪBAS PRETENDENTIEM UN IESNIEDZAMIE DOKUMENTI

1. **Vispārējās prasības pretendentam:**

|  |  |  |
| --- | --- | --- |
| **Nr.p.k.** | **Izvirzītā prasība** | **Iesniedzamais dokuments**  **(vai vairāki)** |
|  | Pretendents var būt jebkura persona, kā arī piegādātāju apvienība jebkurā to kombinācijā, kas attiecīgi piedāvā sniegt pakalpojumus un ir iesniegusi piedāvājumu Iepirkumam, atbilstoši šī nolikuma prasībām. | Pretendenta pieteikums dalībai Iepirkumā. Pieteikumu sagatavo atbilstoši nolikumam pievienotajai formai (***1. pielikums***). Pieteikums jāparaksta pretendenta pārstāvim ar pārstāvības tiesībām vai tā pilnvarotai personai. |
|  | Pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta (ja tas nav reģistrēts Latvijā vai tā pastāvīgā dzīvesvieta nav Latvijā), nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā katrā valstī pārsniedz 150 euro. | Par Latvijā reģistrētu pretendentu atbilstību noteiktām prasībām Pasūtītājs pārliecinās publiski pieejamās datu bāzēs internetā.  Ārvalstu pretendentiem papildus jāiesniedz:  Dokuments vai dokumenti, kas apliecina Pretendenta reģistrāciju atbilstoši attiecīgās (izcelsmes) valsts normatīvo aktu prasībām;  Nodokļu administrācijas iestādes ārvalstī izziņa, kas apliecina, ka Pretendentam nav nodokļu parādu, kas kopumā pārsniedz 150 euro, izsniegta ne agrāk kā trīs mēnešus pirms piedāvājuma iesniegšanas vai tās apliecināta kopija;  Izziņa no kompetentas iestādes ārvalstī, kas apliecina, ka pretendentam nav pasludināts maksātnespējas process un tas neatrodas likvidācijas stadijā, izsniegta ne agrāk kā trīs mēnešus pirms piedāvājuma iesniegšanas vai tās apliecināta kopija;  Ārvalstu Pretendenta attiecīga profesionālā reģistra izsniegtas reģistrācijas apliecības kopija vai kompetentas institūcijas izsniegtas licences, sertifikāta vai cita līdzvērtīga dokumenta kopija, ja Pretendenta izcelsmes (reģistrācijas) valsts normatīvie tiesību akti paredz profesionālo reģistrāciju, licences, sertifikāta vai cita līdzvērtīga dokumenta izsniegšanu. |
|  | Nav pasludināts pretendenta maksātnespējas process, apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu, un netiek konstatēts, ka līdz Iepirkuma līguma izpildes paredzamajam beigu termiņam pretendents būs likvidēts. |
|  | Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā, ja reģistrācijas vai pastāvīgās dzīvesvietas valsts normatīvie akti to paredz (neattiecas uz fiziskām personām). Ja piedāvājumu iesniedz piegādātāju apvienība, šī prasība attiecināma arī uz katru apvienības dalībnieku. | * Komisija attiecībā uz Latvijas Republikā reģistrētajiem pretendentiem reģistrācijas faktu pārbaudīs publiskajās datubāzēs. * Ārvalsts pretendentam reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta reģistrācijas faktu). |
|  | Līguma slēgšanas dienā pretendentam jābūt reģistrētam Latvijas Republikas Būvkomersantu reģistrā saskaņā ar Būvniecības likumu un Ministru kabineta 2014.gada 25. februāra noteikumiem Nr.116 „Būvkomersantu reģistrācijas noteikumi” un tiesīgam veikt attiecīgos būvdarbus. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem personu apvienības dalībniekiem (ja piedāvājumu iesniedz personu apvienība), kā arī apakšuzņēmējiem (ja pretendents plāno piesaistīt apakšuzņēmējus), kas veiks būvdarbus vai sniegs pakalpojumus, kuru veikšanai nepieciešama reģistrācija Latvijas Republikas Būvkomersantu reģistrā. | * Informāciju par pretendentu, personālsabiedrības un/vai personu grupas biedriem un apakšuzņēmējiem, kuri ir reģistrēti LV Būvkomersantu reģistrā, Iepirkuma komisija pārbauda LV Ekonomikas ministrijas būvniecības informācijas sistēmā. * Gadījumā, ja pretendents, personālsabiedrības biedrs, piegādātāju apvienības dalībnieks, apakšuzņēmējs nav reģistrēts Latvijas Republikas Būvkomersantu reģistrā un ja tāda reģistrācija ir nepieciešama, tad pretendentam jāiesniedz pretendenta apliecinājums, ka gadījumā, ja tam tiks piešķirtas līguma slēgšanas tiesības, pretendents, personālsabiedrības biedrs, piegādātāju apvienības dalībnieks, apakšuzņēmējs uz līguma slēgšanas dienu saskaņā ar Būvniecības likuma 22. pantu reģistrēsies Latvijas Republikas Būvkomersantu reģistrā. (turpmāk – BIS). |
|  | Pretendenta vidējais gada finanšu apgrozījums ***būvdarbu veikšanā*** iepriekšējo 3 pārskata gadu (3 gadu summa/3)laikā ir vismaz 900 000 EUR (deviņi simts tūkstoši euro) bez PVN.  Ja pretendenta komercdarbības laiks ir īsāks, tad vidējam pretendenta gada finanšu apgrozījumam no komercdarbības uzsākšanas brīža ir jābūt vismaz: – 900 000 EUR (deviņi simts tūkstoši euro) bez PVN.  Ja piedāvājumu iesniedz pretendentu apvienība, komandītsabiedrība, vai pilnsabiedrība, finanšu apgrozījumam noteiktajā apmērā jābūt visiem dalībniekiem uz kuru finansiālajām spējām Pretendents balstās kopā. | * Pretendenta rakstisks aprēķins par finanšu apgrozījumu būvdarbu veikšanā (brīvā formā), klāt pievienojot Valsts ieņēmumu dienestā iesniegto finanšu pārskatu bilanci, peļņas un zaudējumu aprēķina un zvērināta revidenta atzinuma kopiju par pēdējo norādīto auditēto un apstiprināto finanšu gadu (ja normatīvie akti to nosaka). * Ja pretendents ir dibināts vēlāk, tad šādi pretendenti var apliecināt atbilstību minētajām finanšu prasībām attiecīgi īsākā laika periodā. Ārvalstī reģistrētam Pretendentam jāiesniedz atbilstoši sagatavots, apstiprināts un attiecīgajā valsts kompetentajā institūcijā izsniegts dokuments. Gan Latvijā, gan ārvalstī reģistrētam Pretendentam ir jāiesniedz dokumenti, kas pierāda, ka iepirkuma līguma slēgšanas gadījumā personas, uz kuru saimnieciskajām un finanšu spējām Pretendents balstās, uzņemsies solidāru atbildību par līguma izpildi. |
|  | Pretendenta vidējais gada finanšu apgrozījums ***projektēšanas un autoruzraudzības*** darbu veikšanā iepriekšējo 3 pārskata gadu (3 gadu summa/3)laikā ir vismaz 30 000 EUR (trīsdesmit tūkstoši euro) bez PVN.  Ja pretendenta komercdarbības laiks ir īsāks, tad vidējam pretendenta gada finanšu apgrozījumam no komercdarbības uzsākšanas brīža ir jābūt vismaz: – 30 000 EUR (trīsdesmit tūkstoši euro).  Ja piedāvājumu iesniedz pretendentu apvienība, komandītsabiedrība, vai pilnsabiedrība, finanšu apgrozījumam noteiktajā apmērā jābūt visiem dalībniekiem uz kuru finansiālajām spējām Pretendents balstās kopā. | * Pretendenta rakstisks aprēķins par finanšu apgrozījumu projektēšanā un autoruzraudzības darbu veikšanā (brīvā formā), klāt pievienojot Valsts ieņēmumu dienestā iesniegto finanšu pārskatu bilanci, peļņas un zaudējumu aprēķina un zvērināta revidenta atzinuma kopiju par pēdējo norādīto auditēto un apstiprināto finanšu gadu (ja normatīvie akti to nosaka). * Ja pretendents ir dibināts vēlāk, tad šādi pretendenti var apliecināt atbilstību minētajām finanšu prasībām attiecīgi īsākā laika periodā.   Ārvalstī reģistrētam Pretendentam jāiesniedz atbilstoši sagatavots, apstiprināts un attiecīgajā valsts kompetentajā institūcijā izsniegts dokuments. Gan Latvijā, gan ārvalstī reģistrētam Pretendentam ir jāiesniedz dokumenti, kas pierāda, ka iepirkuma līguma slēgšanas gadījumā personas, uz kuru saimnieciskajām un finanšu spējām Pretendents balstās, uzņemsies solidāru atbildību par līguma izpildi. |
|  | Pretendentam ir stabili finanšu un saimnieciskās darbības rādītāji, kurus, piemērojot ar vispārpieņemto finanšu analīzes paņēmienu, raksturo:  a) likviditātes koeficients: > 1,0 (apgrozāmie līdzekļi / īstermiņa saistības -krājumi);  b) pozitīvs pašu kapitāls.  Ja pretendents ir dibināts vēlāk, tad šādi pretendenti var apliecināt atbilstību minētajām finanšu prasībām attiecīgi īsākā laika periodā | * Pretendenta iesniegts aprēķins un apliecinājums, kas apstiprina, ka Pretendenta likviditātes koeficients (apgrozāmie līdzekļi/īstermiņa saistības-krājumi) pēdējā auditētajā pārskata gadā > 1,0 un tam ir pozitīvs pašu kapitāls. |
|  | Iesniegt **darbu izpildes kalendāro grafiku**, sagatavotu brīvā veidā, norādot plānotos darbus pa nedēļām. | |

1. **Prasības pretendentam būvdarbu jomā:**

|  |  |  |
| --- | --- | --- |
| **Nr.p.k.** | **Izvirzītā prasība** | **Iesniedzamais dokuments**  **(vai vairāki)** |
|  | Pretendentam ir jābūt šādai pieredzei vismaz 2 (divos) objektos (būvdarbiem ir jābūt pilnībā pabeigtiem un objektiem jābūt nodotiem ekspluatācijā):  Iepriekšējo 5 (piecu) gadu laikā (no 2020. gada 1. janvāra), ***kā galvenais būvdarbu[[1]](#footnote-2) veicējs*** ir veicis (ir bijusi izsniegta būvatļauja) 2 (divu) angāra tipa būvobjektu būvniecību katru ne mazāku kā 1500 m² platībā par summu EUR 300 000 (trīs simti tūkstoši euro). | * Pretendenta pieredzes apraksts (***5. pielikums***), kuram par katru pieredzi apliecinošu objektu jāpievieno pozitīva pasūtītāja atsauksme par sniegtajiem pakalpojumiem, Būvvaldē apstiprināta akta kopija par objekta pieņemšanu ekspluatācijā |

1. **Prasības pretendenta piesaistītajiem speciālistiem būvdarbu jomā**

|  |  |  |
| --- | --- | --- |
| **Nr.p.k.** | **Izvirzītā prasība** | **Iesniedzamais dokuments**  **(vai vairāki)** |
|  | Pretendenta rīcībā ir atbilstoši resursi būvdarbu pakalpojuma sniegšanai, tai skaitā šādi atbilstoši sertificēti speciālisti:   1. Sertificētu speciālistu **ēku būvdarbu vadīšanā**,kuram iepriekšējo 5 (piecu) gadu laikā (no 2020. gada 1. janvāra) ir pieredze vismaz 1 (viena) angāra tipa būvobjekta būvniecības darbu vadīšanā ar platību ne mazāku kā 1500 m² (viens tūkstotis pieci simti) 2. Sertificētu speciālistu **elektroietaišu izbūves būvdarbu vadīšanā**, kuram iepriekšējo 5 (piecu) gadu laikā (no 2020. gada 1. janvāra) ir pieredze vismaz 1(viena) angāra tipa būvobjekta elektroapgādes ārējo tīklu vadīšanā 3. Darba aizsardzības koordinators (speciālista izglītībai jāatbilst Ministru kabineta 2003. gada 25. februāra noteikumiem Nr. 92 „Darba aizsardzības prasības, veicot būvdarbus”) | * Pretendenta piedāvātā personāla saraksts, saskaņā ar Nolikuma pievienoto veidni (***6. pielikums***), kurā norādīti attiecīgo speciālistu sertifikātu Nr. * Reģistrācijas faktu iepirkumu komisija pārbauda Latvijas Republikas Būvkomersantu reģistrā <https://bis.gov.lv>. Ja informācija nav pieejama BIS, jāpievieno speciālista sertifikāts. * Ārvalstu pretendenta piedāvāto speciālistu izglītībai un profesionālajai kvalifikācijai jāatbilst speciālista reģistrācijas valsts prasībām profesionālo pakalpojumu sniegšanai. * Ja pretendents darbu izpildē piesaista ārvalstī profesionālo kvalifikāciju ieguvušu speciālistu, tad par šādu speciālistu papildus pretendentam ir jāiesniedz apliecinājums, ka gadījumā, ja ar pretendentu tiks noslēgts iepirkuma līgums, tad pretendents ne vēlāk kā 10 (desmit) darba dienu laikā no dienas, kad paziņojums par rezultātiem ir saņemts, iepirkuma komisijai iesniegs dokumentu, kas pierāda, ka tas par ārvalstu speciālistu ir iesniedzis deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā un iepirkuma komisijai nekavējoties jāiesniedz atzīšanas institūcijas izsniegta atļauja par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems, ja tāda atļauja ir paredzēta saskaņā ar spēkā esošajiem normatīvajiem aktiem. Ja ārvalsts speciālistam ir izsniegts būvspeciālista sertifikāts Latvijas Republikā, tad Pretendenta apliecinājums nav jāiesniedz. * Par darba aizsardzības koordinatoru jāpievieno attiecīgs sertifikāts vai izglītību apliecinošs dokuments. Ārvalstu darba aizsardzības koordinatora kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai. Pretendents iesniedz ārvalsts kompetentu iestāžu vai struktūru izsniegtu diplomu, sertifikātu, licenci vai citus profesionālo kvalifikāciju apliecinošus dokumentus (kopijas), kas apliecina, ka piesaistītais speciālists ir tiesīgs veikt darba aizsardzības speciālista pienākumus attiecīgajā jomā. Gadījumā, ja speciālists nav darba tiesiskajās attiecībās ar pretendentu vai tā norādīto apakšuzņēmēju, jāiesniedz speciālista apliecinājums par gatavību piedalīties Līguma izpildē. |

1. **Prasības pretendentam projektēšanas jomā:**

|  |  |  |
| --- | --- | --- |
| **Nr.p.k.** | **Izvirzītā prasība** | **Iesniedzamais dokuments**  **(vai vairāki)** |
|  | Pretendentam ir jābūt šādai pieredzei 2 objektos (kur projektēšanas darbiem ir jābūt pilnībā pabeigtiem un saņemta atzīme par projektēšanas nosacījumu izpildi):  Pretendents, iepriekšējo 5 (piecu) gadu (no 2020. gada 1. janvāra) laikā, kā **ģenerālprojektētājs** ir veicis 2 (divu) angāra tipa būvobjektu izstrādi katru ne mazāku kā 1500 m² | * Pretendenta pieredzes apraksts (***5. pielikums***), kuram par katru pieredzi apliecinošu objektu jāpievieno pozitīva pasūtītāja atsauksme par sniegtajiem pakalpojumiem, kā arī būvprojekts vai arī pretendents savu pieredzi var apliecināt arī ar alternatīviem dokumentiem, ja pretendentam objektīvu apstākļu dēļ nav iespējams iesniegt pasūtītāja norādītos dokumentus, ar ko pretendents apliecina savu atbilstību nolikuma prasībām. * Dokuments, kas apliecina pretendenta pieredzi (pretendenta apliecināta kopija vai izraksts no būvvaldē apstiprinātas būvniecības ieceres). * Ja pretendents būvprojektu neiesniedz kopā ar šajā punktā, minētajiem kvalifikāciju apliecinošajiem dokumentiem. Tad pēc piedāvājumu iesniegšanas, to vērtēšanas laikā, pretendentam, kura piedāvājums būtu atzīstams par uzvarējušu, Iepirkumu komisija prasīs iesniegt objekta/u būvprojektu/us uz kuru pieredzi pretendents balstās savas kvalifikācijas apliecināšanai. Būvprojektam jābūt ar tā autora elektronisko parakstu, vai arī pretendentam būs jāuzrāda būvprojekta oriģināls papīra formātā. Ja pretendents pieredzes pierādīšanai iesniedz alternatīvus dokumentus, tad to vērtēšanas laikā, pretendentam, kura piedāvājums būtu atzīstams par uzvarējušu, Iepirkumu komisija var prasīt pierādīt iesniegto dokumentu patiesumu. |

1. **Prasības pretendenta piesaistītajiem speciālistiem projektēšanas jomā:**

|  |  |  |
| --- | --- | --- |
| **Nr.p.k.** | **Izvirzītā prasība** | **Iesniedzamais dokuments**  **(vai vairāki)** |
|  | Pretendenta rīcībā ir atbilstoši resursi būvprojektēšanas pakalpojuma sniegšanai, tai skaitā šādi atbilstoši sertificēti speciālisti:   1. ***Būvprojekta vadītājs***, kuram iepriekšējo 5 (piecu) gadu laikā (no 2020. gada 1. janvāra) ir pieredze 2 (divu) angāra tipa būvobjektu izstrādē, katru ne mazāku kā 1500 m² 2. ***Sertificētu arhitektu***, kuram iepriekšējo 5 (piecu) gadu laikā (no 2020. gada 1. janvāra) ir pieredze 1 (viena) angāra tipa būvobjekta izstrādē ne mazāka kā 1500 m² 3. ***Sertificētu speciālistu ēku konstrukciju projektēšanā***, kuram iepriekšējo 5 (piecu) gadu laikā (no 2020. gada 1. janvāra) ir pieredze 2 (divu) angāra tipa būvobjektu izstrādē katru ne mazāku kā 1500 m². 4. Sertificētu speciālistu **elektroietaišu projektēšanā**, kuram iepriekšējo 5 (piecu) gadu laikā (no 2020. gada 1. janvāra) ir pieredze 1 (viena) angāra tipa būvobjekta izstrādē | * Pretendenta piedāvātā personāla saraksts, saskaņā ar Nolikuma pievienoto veidni (***6. pielikums***), kurā norādīti attiecīgo speciālistu sertifikātu Nr. Reģistrācijas faktu iepirkumu komisija pārbauda Latvijas Republikas Būvkomersantu reģistrā https://bis.gov.lv. * Ja informācija nav pieejama BIS, jāpievieno speciālista sertifikāts. * Ārvalstu pretendenta piedāvāto speciālistu izglītībai un profesionālajai kvalifikācijai jāatbilst speciālista reģistrācijas valsts prasībām profesionālo pakalpojumu sniegšanai. * Pretendenta piedāvātā speciālista pieredzes apraksts (par katru speciālistu atsevišķi), saskaņā ar Nolikuma noteikto veidni (***6. pielikums****),* kuram jāpievieno Attiecīgā speciālista atsauksmi un projekta lapu, kurā norādīts projektētājs. * Pretendenta piedāvātais speciālists var tikt nominēts divām vai vairāk pozīcijām, ja tā pieredze un kvalifikācija atbilst nolikumā izvirzītajām prasībām * Gadījumā, ja speciālists nav darba tiesiskajās attiecībās ar pretendentu vai tā norādīto apakšuzņēmēju, jāiesniedz speciālista apliecinājums par gatavību piedalīties Līguma izpildē. |

1. **Attiecībā uz pretendenta personām, uz kuru iespējām tas balstās**

|  |  |  |
| --- | --- | --- |
| **Nr.p.k.** | **Izvirzītā prasība** | **Iesniedzamais dokuments (vai vairāki)** |
|  | Pretendents var balstīties uz trešo personu saimnieciskajām un finansiālajām iespējām, lai apliecinātu, ka tā kvalifikācija atbilst nolikumā noteiktajām kvalifikācijas prasībām. Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi.  Pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu saimnieciskajām un finansiālajām iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas. | Pretendentam jāiesniedz:   * personu, uz kuru iespējām balstās / apakšuzņēmēju saraksts, saskaņā ar nolikuma ***7. pielikumu.*** * personas, uz kuras iespējām pretendents balstās, apliecinājums vai vienošanās par nepieciešamo resursu nodošanu pretendenta rīcībā, vai par sadarbību konkrētā līguma izpildē, saskaņā ar nolikuma ***8. pielikumu.*** |

1. **Attiecībā uz pretendenta apakšuzņēmējiem**

|  |  |  |
| --- | --- | --- |
| **Nr.p.k.** | **Izvirzītā prasība** | **Iesniedzamais dokuments (vai vairāki)** |
|  | Pretendents savā piedāvājumā norāda apakšuzņēmējus un katram šādam apakšuzņēmējam izpildei nododamo iepirkuma līguma daļu. | **Pretendentam jāiesniedz:**   * personu, uz kuru iespējām balstās / apakšuzņēmēju saraksts, saskaņā ar nolikuma ***7. pielikumu;*** * apakšuzņēmēja apliecinājums par tā gatavību veikt tam izpildei nododamo līguma daļu, saskaņā ar nolikuma***8. pielikumu.*** |

1. **Prasības attiecībā uz pretendenta iesniedzamo finanšu piedāvājumu**

|  |  |  |
| --- | --- | --- |
| **Nr.p.k.** | **Izvirzītā prasība** | **Iesniedzamais dokuments**  **(vai vairāki)** |
|  | Pretendents piedāvājumam pievieno finanšu piedāvājumu | * Pretendentam jāiesniedz finanšu piedāvājums saskaņā ar nolikuma ***4. pielikumu***, kurā summu norāda euro (EUR) bez pievienotās vērtības nodokļa. Summu norāda ar precizitāti divi cipari aiz komata. Finanšu piedāvājumā pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē veiktu tehniskajās specifikācijās minētos būvdarbus. |

# PIEDĀVĀJUMU VĒRTĒŠANA UN IZVĒLES KRITĒRIJI

1. Iepirkuma komisija piedāvājumu vērtēšanu veiks šādos etapos:
   1. **Piedāvājumu vērtēšanas pamatnoteikumi:**
      1. Komisija slēgtās sēdēs atlasa pretendentus saskaņā ar izvirzītajām kvalifikācijas prasībām, pārbauda piedāvājumu atbilstību konkursa nolikumā noteiktajām prasībām un izvēlas pretendenta piedāvājumu saskaņā ar izvēles kritēriju.
      2. Komisija vērtē visu pretendentu iesniegto piedāvājumu noformējuma pārbaudi.
      3. Izziņas un citus dokumentus, kurus Vadlīnijās noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
   2. **Piedāvājumu noformējuma pārbaude.**
      1. Komisija novērtē piedāvājuma atbilstību sadaļā III. PIEDĀVĀJUMA NOFORMĒŠANAS PRASĪBAS,noteiktajām prasībām.
      2. Ja piedāvājums neatbilst kādai no piedāvājumu noformējuma noteiktajām prasībām, komisija pieņem lēmumu par piedāvājuma tālāku izskatīšanu vai noraidīšanu, ņemot vērā samērīguma principu un nenoraidot piedāvājumu formālu trūkumu dēļ, kas neietekmē iespēju piedāvājumu izvērtēt pēc būtības un nerada vienlīdzīgas attieksmes pret pretendentiem pārkāpumu.
   3. **Pretendenta atlase un kvalifikācijas pārbaude:**
      1. Komisija novērtē pretendenta atbilstību nolikumā noteiktajām pretendentu atlases un kvalifikācijas prasībām.
      2. Ja pasūtītājs konstatē, ka piedāvājumā ietvertā pretendenta iesniegtā informācija vai dokuments ir neskaidrs vai nepilnīgs, tas pieprasa, lai pretendents vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem kandidātiem un pretendentiem. Termiņu nepieciešamās informācijas vai dokumenta iesniegšanai pasūtītājs nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
   4. **Finanšu piedāvājuma pārbaude:**
      1. Pēc pretendentu piedāvājumu atbilstības pārbaudes, Komisija vērtē pretendentu finanšu piedāvājumu atbilstību, vai finanšu piedāvājums sagatavots atbilstoši nolikuma prasībām. Komisija pārbauda, vai finanšu piedāvājumā nav aritmētisko vai pārrakstīšanās kļūdu, vai nav saņemts nepamatoti lēts piedāvājums, kā arī tai skaitā izvērtē un salīdzina pretendentu piedāvātās līgumcenas.
      2. Pretendents, kura piedāvājums nav sagatavots atbilstoši Finanšu piedāvājumam noteiktajām prasībām, tiek izslēgts no turpmākas dalības konkursā. Pieņemot lēmumu par šāda piedāvājuma noraidīšanu, komisija vērtē neatbilstības samērīgumu.
   5. **Piedāvājuma izvēles kritērijs: saimnieciski visizdevīgākais piedāvājums katrā daļā:**
      1. Tiesības noslēgt konkursa līgumus tiek piešķirtas pretendentam, kura piedāvājums atzīts par saimnieciski visizdevīgāko (pretendenta piedāvājums saņēmis lielāko punktu skaitu).
      2. Saimnieciski visizdevīgākā piedāvājuma aprēķināšanas izteiksme. Kopējais punktu skaits (S) tiek aprēķināts saskaņā ar šādu formulu:
         1. **S=P1+P2**,  kur:
         2. **S** – punktu kopsumma
         3. **P** – vērtējamā kritērija punktu skaits saskaņā ar vērtēšanas kritēriju tabulu.
   6. Saimnieciski visizdevīgākā piedāvājuma izvēles kritēriji un to skaitliskās vērtības:

|  |  |
| --- | --- |
| Kritērijs | Maksimālais punktu skaits |
| **Pretendenta piedāvāto līgumcenu kopsumma (EUR bez PVN):**  Zemākā piedāvātā līgumcenu kopsumma  P1= --------------------------------------------- x 90  Pretendenta piedāvātās cenas kopsumma | 90 |
| **Pretendenta piedāvātais darbu garantijas laiks (mēneši):**  Pretendenta piedāvātais garantijas laiks (no 36 līdz 60 mēnešiem)  P2 = ----------------------------------------------------------------------- x10  Garākais piedāvātais garantijas laiks (maksimālais 60 mēneši) | 10 |

* 1. Piedāvājums, kurš nodrošina nolikumā noteiktās prasības un kura kopējā cena saskaņā ar finanšu piedāvājumu ir **viszemākā, saņem 90 punktus.**
  2. Piedāvājums, kurš nodrošina noteiktās prasības un kura piedāvātais garantijas laiks ir **60 vai vairāk, kā 60 mēneši, saņem 10 punktus.**
  3. Iegūtie punkti tiek noapaļoti līdz trīs cipariem aiz komata.

# PRETENDENTU IZSLĒGŠANAS NOTEIKUMI, PIEDĀVĀJUMU IZVĒLES KRITĒRIJS UN LĒMUMA PIEŅEMŠANA

1. Pasūtītājs izslēdz Pretendentu no turpmākas dalības iepirkuma procedūrā, kā arī neizskata Pretendenta piedāvājumu jebkurā no šādiem gadījumiem:
   1. kandidātam pieteikumu un pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 *euro*;
   2. ir pasludināts kandidāta vai pretendenta maksātnespējas process, apturēta kandidāta vai pretendenta saimnieciskā darbība, kandidāts vai pretendents tiek likvidēts.
2. Pretendenta izslēgšanas nosacījumi attiecās uz:
   1. uz personālsabiedrības biedru (ja Pretendents ir personālsabiedrība);
   2. uz Pretendenta norādīto personu, uz kuras iespējām Pretendents balstās, lai apliecinātu, ka Pretendenta kvalifikācija atbilst Iepirkuma procedūras dokumentos noteiktajiem prasībām.
3. Ja nodokļu parādi pārsniedz 150 *euro*, Iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48. panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 *euro* apmērā tiek pārsniegts personai, uz kuras iespējām Pretendents balstās, Pasūtītājs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
4. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Pasūtītājs rīkojas pēc analoģijas ar Sabiedrisko pakalpojumu sniedzēju iepirkumu likuma 49. panta piektajā daļā paredzēto.
5. Tiks veikta pārbaude par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem. Starptautisko un Latvijas Republikas nacionālo sankciju likums pieejams: <https://likumi.lv/ta/id/280278-starptautisko-un-latvijas-republikas-nacionalo-sankciju-likums>.

# REZULTĀTU PAZIŅOŠANA

1. Pirms iepirkuma līguma par iepirkuma komisijas pieņemto lēmumu par iepirkuma līguma slēgšanas tiesību piešķiršanu Pasūtītājs piecu darbdienu laikā pēc lēmuma pieņemšanas vienlaikus (vienā dienā) informē visus Pretendentus.

# NORĀDE UZ TĪMEKĻVIETNI, KUR IR PIEEJAMA EIROPAS VIENOTĀ IEPIRKUMA PROCEDŪRAS DOKUMENTA VEIDLAPA, PRASĪBAS TĀS AIZPILDĪŠANAI UN IESNIEGŠANAI

1. Norāde uz tīmekļvietni: <http://espd.eis.gov.lv/>.
2. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām kandidātu un pretendentu atlases prasībām. Piegādātājs iesniedz atsevišķu Eiropas vienoto iepirkuma procedūras dokumentu par katru personu, uz kuras iespējām kandidāts vai pretendents balstās, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām kandidātu un pretendentu atlases prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 *euro*. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
3. Piegādātājs var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja piegādātājs apliecina, ka dokumentā iekļautā informācija ir pareiza.
4. Eiropas vienotā iepirkuma procedūras dokumenta piemērošanas kārtību iepirkuma procedūrās nosaka Ministru kabinets. Eiropas vienotā iepirkuma procedūras dokumenta veidlapu paraugus nosaka saskaņā ar Eiropas Komisijas 2016. gada 5. janvāra Īstenošanas regulu Nr. 2016/7, ar ko nosaka standarta veidlapu Eiropas vienotajam iepirkuma procedūras dokumentam.

# IX. IEPIRKUMA LĪGUMA SLĒGŠANA UN GROZĪŠANA

1. Iepirkuma līgumu ar izraudzīto Pretendentu Pasūtītājs slēdz atbilstoši iepirkuma līguma projektam Iepirkuma dokumentu pielikumā. Grozījumi iepirkuma līguma projektā, tehniskajā specifikācijā un Pretendenta piedāvājumā nav pieļaujami.
2. Ja izraudzītais Pretendents atsakās slēgt iepirkuma līgumu Pasūtītājs slēdz iepirkuma līgumu ar nākamo Pretendentu, kurš piedāvājis saimnieciski visizdevīgāko piedāvājumu, vai pārtrauc Iepirkumu. Ja Pasūtītājs izvēlas slēgt iepirkuma līgumu ar nākamo Pretendentu, kurš piedāvājis saimnieciski visizdevīgāko piedāvājumu, tas atbilstoši Vadlīniju 6.11. punktam atkārtoti nosūta paziņojumus par pieņemto lēmumu Pretendentiem.

# X. PRETENDENTA TIESĪBAS UN PIENĀKUMI

1. Pienākums iepirkuma komisijas noteiktajā termiņā sniegt atbildes uz iepirkuma komisijas pieprasījumiem.
2. Pienākums segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta.
3. Tiesības pirms piedāvājumu iesniegšanas termiņa beigām grozīt vai atsaukt iesniegto piedāvājumu. Ja Pretendents groza piedāvājumu, tas iesniedz jaunu piedāvājumu ar atzīmi “GROZĪTS”. Tādā gadījumā komisija vērtē grozīto piedāvājumu.
4. Tiesības ne vēlāk kā 6 (sešas) darba dienas pirms piedāvājumu iesniegšanas termiņa beigām pieprasīt iepirkuma komisijai papildus informāciju par iepirkuma procedūras norises kārtību un iepirkuma priekšmetu.
5. Tiesības apstrīdēt iepirkuma komisijas lēmumu par iepirkuma līguma slēgšanas tiesību piešķiršanu, sūdzību iesniedzot SIA “Smiltenes NKUP” 10 (desmit) dienu laikā no rezultātu paziņošanas brīža.

# XI. IEPIRKUMU KOMISIJAS TIESĪBAS UN PIENĀKUMI

1. Pienākums nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.
2. Tiesības pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai Pretendents izskaidro dokumentus, kas iesniegti komisijai.
3. Tiesības labot aritmētiskās kļūdas Pretendenta piedāvājumā, informējot par to Pretendentu.
4. Tiesības pieaicināt atzinumu sniegšanai neatkarīgus ekspertus ar padomdevēja tiesībām.
5. Iepirkuma komisija ir tiesīga Pretendentu kvalifikācijas un piedāvājumu atbilstības pārbaudi veikt tikai Pretendentam, kuram būtu piešķiramas iepirkuma līguma slēgšanas tiesības.
6. Pasūtītājs ir tiesīgs pārtraukt iepirkumu jebkurā tās norises laikā un neslēgt iepirkuma līgumu, ja tam ir objektīvs pamatojums.
7. Tiesības izvēlēties nākamo saimnieciski visizdevīgāko piedāvājumu no piedāvājumiem, kas atbilst Pasūtītāja prasībām, ja izraudzītais Pretendents atsakās slēgt iepirkuma līgumu ar Pasūtītāju.
8. Tiesības izdarīt grozījumus šajā iepirkuma procedūras nolikumā pirms piedāvājumu iesniegšanas termiņa beigām, publiskojot to saturu savā mājas lapā [www.smiltenesnkup.lv](http://www.smiltenesnkup.lv), sadaļā “Iepirkumi”.

1. Šeit un citur nolikumā saskaņā ar 2014.gada MK Not. Nr. 500 "Vispārīgie būvnoteikumi" lietoto terminu "Galvenais būvdarbu veicējs". [↑](#footnote-ref-2)